**invitație din turnesol**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am primit o invitație online

pentru mine mă întreb

pentru cel care nu a schimbat ora

de iarnă

nu știu cum să mă îmbrac

în frac pentru cei ce mă plac

gol pușcă pentru cei care

nu mă văd

până și la mine în casă

circulă două anotimpuri

unul mă strânge de mână

altul are mâna rece

mai verific invitația

are două mesaje

unul se vede printre rânduri

să fiu în același loc cu două gânduri

am furat turnesol

din laboratoarele lor

știu ei care..

să văd cum ard sau se diluează

cei doi din mine

așa știu pe cine a invitat

pe cine